**Domenico Ghirlandaio** (\* 1449, Florencia, Taliansko  – † 11. január 1494, Florencia) bol taliansky maliar ranej renesancie. Patril k florentskej škole. 

Ghirlandaio bol generačným druhom Sandra Botticelliho. Rovnako ako on pochádzal z florentskej remeselníckej rodiny – jeho otec bol zlatník. Rovnako ako Boticelli sa stal významným umelcom, čo mu zaistilo priateľstvo a ochranu príslušníkov najvýznamnejších florentských rodín. Obidvaja maliari boli roku 1481 povolaní pápežskou kúriou do Ríma, aby sa tu podieľali na výzdobe Sixtínskej kaplnky. Roku 1491 zasadali v porote, ktorá mala hodnotiť projekty na výstavbu priečelia florentského dómu Santa Maria del Fiore.

Na rozdiel od Boticelliho sa však Ghirlandaio nezúčastňoval spoločenského života vo Florencii. Zanechal nám najmä cenné fresky v kaplnkách florentských kostolov. Typický je pre ne svetský charakter – kresťanské témy sú využívané pre zobrazenie súčasnosti – napríklad krajiny okolo Florencie alebo významných osobností. 

V rokoch 1483 až 1486 vyzdobil Ghirlandaio kaplnku Sassetiov v kostole Santa Trinita scénami zo života sv. Františka z Assisi. Veľa zobrazených postáv predstavuje členov rodov Medici a Sasseti a ich priateľov a známych. Pre túto kaplnku namaľoval tiež obraz *Klaňanie pastierov*, ktorý je dnes v Gallerii dell'Accademia. 

Jedným z najvýznamnejších diel tohto autora je freska *Posledná večera*, ktorú vymaľoval okolo roku 1480 v refektári kláštora pri kostole Ognissanti (Všetkých svätých) vo Florencii. K tomuto námetu ho vraj inšpiroval Leonardo da Vinci, ktorý dokončené dielo uvidel pred svojím odchodom z Florencie (po niekoľkých rokoch vytvoril aj on fresku na námet poslednej večere Pána v milánskom kláštore Santa Maria delle Grazie). Ghirlandaiov obraz vyniká sviežimi farbami a zaujímavým pozadím.

Galéria
-------

*Kliknite na obrázok pre jeho zväčšenie.*

* Madonna, okolo 1473, freska, kostol Ognissanti, Florencia*Madonna*, okolo 1473, freska, kostol Ognissanti, Florencia
* Klaňanie pastierov, 1485, tempera na dreve, Bazilika Santa Trinita, Florencia*Klaňanie pastierov*, 1485, tempera na dreve, Bazilika Santa Trinita, Florencia
* Portrét Giovanny Tornabuoniovej, 1488, tempera na dreve, Thyssen-Bornemisza Museum, Madrid*Portrét Giovanny Tornabuoniovej*, 1488, tempera na dreve, Thyssen-Bornemisza Museum, Madrid
* Povolanie apoštolov, 1481, freska, Sixtínska kaplnka, Vatikán*Povolanie apoštolov*, 1481, freska, Sixtínska kaplnka, Vatikán
* Starý muž a jeho vnuk, 1488, tempera na dreve, Louvre, Paríž*Starý muž a jeho vnuk*, 1488, tempera na dreve, Louvre, Paríž
* Svätý Hieroným v študovni, 1480, freska, kostol Ognissanti, Florencia*Svätý Hieroným v študovni*, 1480, freska, kostol Ognissanti, Florencia
* Posledná večera, okolo 1486, freska, Bazilika San Marco, Florencia*Posledná večera*, okolo 1486, freska, Bazilika San Marco, Florencia
* Madonna so svätcami, po 1490, tempera na dreve, Alte Pinakothek, Mníchov*Madonna so svätcami*, po 1490, tempera na dreve, Alte Pinakothek, Mníchov

Iné projekty
------------

Commons
* Spolupracuj na Commons Commons ponúka multimediálne súbory na tému **Domenico Ghirlandaio**

Autoritné údaje: * abART: 58923
* BnF: 11962868d
* GND: 118717227
* ISNI: 0000 0001 2101 7520
* LCCN: n83319383
* NK ČR: ola2002153920
* ULAN: 500115228
* VIAF: 61554420
* Web umenia: 3100
* WorldCat: lccn-n83319383